Aarhuus Stifts-Tidende, 1839-08-14
(Afsagt inden Frederikshavns Politiret den 27de Juli 1839.) Under nærværende af Procurator Hansen i Frederikshavn til Politieretten indstævnte Sag paastaaer Denne Gjæstgiver Jelstrup sammesteds anseet med en klækkelig Mulct, saavel for af denne brugte Bestyldninger: at Citanten var en Bedrager, at han havde bedraget Jøden, som for flere ved samme Leilighed og under Proceduren brugte formeentlige Uqvems=Ord og fornærmelige Udladelser, hvoriblandt Indstævntes Henstilling til Retten om at reservere det Offentliges Ret imod Citanten, fordi at denne skal have foretaget Rasur i et ham af Retten udlaant Document; saa paastaaer Hansen ogsaa Mortification paa de brugte Udtryk. Jndstævnte har benægtet, at have brugt hine Udtryk af Bedrager o. s. v.,men har for det Tilfælde at han skulde have brugt saadanne Udladelser, søgt at beviisliggjøre Rigtigheden af hine Udladelser og har protesteret mod Mortification og paastaaet sig friefunden. Ved et inden Politieretten under 20de Juni 1839 af Citanten optaget Thingsvidne, er det af Vidnet Examinatus juris Foss forklaret, at da Citanten den 15de Mai d. A. kom ind paa Byefoged-Contoiret og begjærte Udlaan af et Document, og af ham blev henviist til den i lignende Ærinde tilstædeværende Jelstrup, opstod imellem disse Ordvexling, som sædvanlig, naar de komme sammen, og hørte han da Jelstrup sige til Hansen: "De er en Bedrager; De har bedraget Jøden. Under samme Thingsvidne er af Fuldmægtig Kahlen forklaret, at han til samme Tid og Sted har hørt, at Hansen og Jelstrup kom i stærkt Klammerie og sagde da Jelstrup, efter at Hansen havde mumlet noget, som Vidnet ikke rigtig kunde høre: Hvad, siger De Sludder til mig! De har bedraget Jøden, og nogle lignende Udtryk som Vidnet ikke rigtig hørte. Contoirist Møller har ligeledes forklaret, at han til samme Tid og Sted hørte, at Hansen og Jelstrup vare i et overordentligt Klammerie, og saavidt han kunde, under det Ørene angribende Klammerie, høre, sagde Hansen til Jelstrup. "Sludder, hvorpaa Jelstrup sagde: "De har bedraget Jøden." Det maa altsaa antages tilstrækkeligt beviist, at Jndstævnte virkelig har brugt hine Udtryk: "De har bedraget Jøden mod Hansen. Jndstævnte har som bemærket imidlertid paastaaet, at være beføiet til at bruge saadanne Udtryk m. m., paa Grund af Hansens Færd ved flere Leiligheder, i det at Hansen skal, da han, som Mandatarius for Kjøbmand S. A. Jacobsen i Aalborg, lod mod Indstævntes Protest, dennes Boe tage under Fallitbehandling, have efter at Fallit=Decretet var givet og Registreringen paabegyndt ladet sig paa en hemmelig Maade udbetale 30 Rbd. af Jndstævnte, som han hos denne havde tilgode, og hvorved Boet i det Hele, og i Særdeleshed Hansens Mandant, Jacobsen, blev forurettet: at Hansen dernæst uagtet han mødte for de vigtigste Creditorer i Fallenten, Kjøbmand Simon Larsens Boe, har bevirket, at Boets Boggjældsfordringer bleve solgte ved offentlig Auction, istedetfor paa anden lovlig Maade inddrevne, og at han har slaaet sig i Selskab med flere Andre og ladet dem for fælleds Regning, men under en Andens Navn, tilslaae, og har dernæst under en strax efter Auctionen afholdt Skiftesamling, som Mandatarius for Creditorerne i Boet, approberet Budet, samt at Hansen derhos har i et ham fra Retten udlaant Document foretaget Radering, og har Jndstævnte derved formeent at have godtgjort Beskyldningens Rigtighed, i det han derhos under Proceduren har søgt at oplyse det imellem ham og Hansen stedfindende fiendtlige Forhold, og at denne ved at tage hans Boe under Behandling og berøve ham hans personlige Frihed skal have styrtet ham og Familie i Elendighed, hvilket i Øvrigt foruden Beskyldningens Sandhed, skulde retfærdiggjøre hans Yttringer.